kardosdrur/scandi-wiki huggingface dataset:
Frydendal (Aalborg)

Frydendal (sommetider kaldet Fuglekvarteret) er et højt beliggende område i det centrale Aalborg, omkredset af kvartererne Kærby, Gug, Vejgaard og Eternitten. Områdets højeste punkt er 45 meter over havets overflade, hvilket giver en unik udsigt over det meste af Aalborg, Skalborg og Nørresundby.

Frydendalsvej, der går midt igennem Frydendal, er blandt Aalborgs stejleste bakker, med en gennemsnitlig stigning på 11,2%. Kører eller går man op til toppen af Frydendal, vil man kunne opleve en fantastisk udsigt over byen. I den ene ende af området kan man se ud over Østerådalen og i den anden kan man se ud over Aalborg By, Limfjorden, Nørresundby - og endda helt til Vodskov og Vadum. Kommer man fra Kærby og Aalborg Centrum domineres udsigten op mod Frydendal af den store Vandbakke, bag det gamle vandværk. 

Områdets højeste punkt er på Mågevej og er 45 meter over havets overflade.

Historie 
Frydendalsområdet var tidligere et område præget af interimistisk byggeri og kolonihavehuse, og havde ry for at være lidt et rababerkvarter. Det Frydendal man ser i dag, bærer præg af at de seneste år har der været en større udskiftning af beboere i området. Huse er blevet moderniseret, revet ned og nyopført. 

Frydendalsområdet dukker op i lokalhistorien for Aalborg flere gange. Det mest kendte er nok en af de tidligere beboere i området. Der er tale om en af Aalborgs mange originaler. Han hed Emil Jennerjahn, der boede sammen med sin mor i området. Dette er beskrevet i bøger af Gorm Henrik Rasmussen, bl.a. i "Hvo intet vover" (udgivet på Klim) og "Aalborgs Originaler".

Aalborg Vandteknisk Museum  
I Frydendal er Aalborg Vandteknisk Museum placeret. 

Aalborg Vandteknisk Museum har siden 1854 fungeret som vandværk for store dele af Aalborg Centrum, og vandværket er blandt andet forsynet med 2 dampdrevne pumper, med en kapacitet på omkring 31 m3 vand i timen.

Vandværket indgår i Aalborgs byvåben, og fungerer i dag udelukkende som museum. Det er i dag muligt at besøge den spændende maskinhal, og opleve vandets historie igennem mere end 150 år i Aalborg.

Museets adresse er Sønderbro 53, 9000 Aalborg - og har åbningstid 1-2 dage om ugen.

Virksomheder i området 
Frydendal er et område primært præget større parcelhuse. Området har også en række mindre liberale erhverv i form af arkitekter, ingeniør, fotograf, bilforhandler, en delikatesse og en golfsimulator. 

BilXtra
 Fandanko
  Chrysler - Poul Larsen Automobiler
  Fotograf Aalborg
 Pizza-Pizza goddag
 Aalborg Golfsimulator
  Cadskolen

Beboerforening 
Området har en beboerforening, som har distribueret materiale om lokalområdets historie, bl.a. barndomsberetninger fra området. Beretningerne er fra en tid, da der både var købmand, slagter, skole osv. Dette var før vejene i området var asfalterede og før området blev gennemskåret. 
Der har været artikler omkring områdets opståen. Områdets jord tilhørte en gård, og blev senere udmatrikuleret og blev til Frydendal. Endvidere har der været fortalt små historier omkring hvorledes man oplevede 2. verdenskrig i Frydendal.

Kilder og henvisninger

Gug
Bydele i Aalborg
MD (læge)

MD er en forkortelse for Medicinæ Doctor  og er en lægevidenskabelig grad i mange engelsktalende lande. I USA, Canada og Israel svarer en MD til en dansk cand.med., og i Storbritannien, Irland og Australien svarer en MD til en ph.d. og en dr.med. En "medicinsk doktor" er en der har en doktorgrad i medicin. Det hedder i USA: DMSc (Doctor of Medical Science). Mange gange oversættes MD blot til læge.

Kilder 

Doktorgrader
Stillingsbetegnelser inden for sundhed
Uddannelse i USA
Østerådalen

Østerådalen er en ådal og et rekreativt område langs åen Østerå syd for Aalborg.

Østerådalen er et naturskønt område, der benyttes flittigt til gåture, løbeture og cykelture. Området indeholder rige muligheder for at benytte naturen midt i byen. Mange hundeejere anvender hundeskoven til at lade hunden gå løs og møde andre hunde i frie omgivelser, og der er fine parkeringsmuligheder lige ved hundeskoven. Der er et rigt fugleliv i området, og der gøres mange fugleobservationer.

Der er tre kolonihaveforeninger i området: Engen, Ådalen og Draget.

Østerådalen Nord 
Området er ca. 100 ha stort og er beliggende ca. 3 km syd for Aalborg Centrum.

Østeraadalen trinbræt 
Aalborg-Hadsund Jernbane gik gennem dalen og krydsede Østerå. Efter at denne bane blev nedlagt, indgik sporet i havnebanen til Østhavnen. Limfjordsbanen, der er en afdeling af Dansk Jernbane-Klub, fik lov til at køre veterantog her og oprettede Østeraadalen trinbræt ved broen over åen og tæt på kolonihaverne.

Østerådalen Syd 
Den sydlige del af dalen strækker sig nordpå fra Bonderup Bro nær Ferslev forbi Svenstrup til Indkildevej ved Gug i Aalborg.

Der er siden 1995 foretaget genslyngning af Østerå, kilderestaurering og etablering af lavvandede fuglesøer. Desuden er der i 2006 etableret en ny stiforbindelse, der gør det muligt at cykle og gå fra Svenstrup til Aalborg Centrum.

Noter

Eksterne kilder/henvisninger 
 Aalborg Kommune: Østerådalen Nord og Syd - med links til foldere om de to områder

Naturområder i Aalborg Kommune
Naturområder i Danmark
Aalborgs geografi
Dale i Danmark
In Nomine Satanas

In Nomine Satanas er det fjerde studiealbum fra det norske black metal-band Ragnarok. Det blev udgivet 21. januar 2002.

Spor 
 "In Nomine Satanas" -	5:05
 "The Black Mass" – 3:59
 "A Nights Kingdom" – 6:01
 "The Beast of Madness" – 4:51
 "Under the Wings of Satan" – 4:45
 "In Inferno I Drown" – 6:22
 "Crowned as Prince of Darkness" – 6:21
 "Angel Corpse" – 5:32
 "Encircled by Chaos" – 5:10

Eksterne henvisninger 
 

Ragnarok-album
Black metal-album
Album fra 2002
Julius Henrik von Qvoten

Julius Henrik von Qvoten (også Julius Heinrich von Qvoten eller Quoten, flor. 1748) var teaterleder og virkede i Danmark en kort årrække i midten af 1700-tallet; han var søn af Salomon Poulsen von Qvoten der 1718 havde fået en spilletilladelse uden at kunne udnytte den. 

Von Qvoten fik 17. januar 1747 tilladelsev til "at agere så vel tyske som danske Komedier", trådte senere på året i forbindelse med general Arnoldt og opførte i Store Kongensgade et teater, hvor han 20. november 1747 med en
tysk forestilling åbnede "den kongelige privilegerede tyske og danske Skueplads". I begyndelsen gav man to ugentlige forestillinger på tysk og to på dansk, men efterhånden fik det danske sprog overtaget, og fra 23. januar 1748 var "Hovedkomedien" altid på dansk. 

Von Quoten lagde betydelig dygtighed for dagen som teaterleder; hans personale som hans repertoire kunne fuldt ud måle sig med "de danske Aktørers", men alligevel vandt disse den største folkeyndest, og 17. maj 1748 gav von Quoten sin sidste forestilling. Efter flere
forgæves forsøg på at få tilladelse til at give – tyske og danske –teaterforestillinger i de danske og norske købstæder træffes han
1749-51 som tandlæge; han solgte desuden brokbånd og udlejede maskeradedragter; derefter forsvinder han.

Kilder 

 
 Erich Christian Werlauff: Historiske Antegninger til Holbergs Lystspil, s. 483 ff.

Tjek fødsels- og dødsår
Teaterledere fra Danmark
Danskere i 1700-tallet
Skuleskogen Nationalpark

Skuleskogen er en grænseskov i  Ångermanland i  Västernorrlands län i Sverige, som udgør grænsen mellem landskapsdelene Sunnanskogs og Nolaskogs. Den 2.360 ha store nationalpark ligger i en bjergrig kystregion, ud til den Botniske Bugt syd for byen Örnsköldsvik. 
Kyststrækningen ved skoven kaldes Höga kusten. På det 295 meter høje Skuleberget ses spor af en kystlinje der ligger 285 m højere end i dag.

Eksterne henvisnigner 

Länsstyrelsen i Västernorrland – Skuleskogen 
Naturvårdsverket – Skuleskogen 
Skuleskogens Nationalpark – Besöksguide 
Skuleberget – Besöksguide 

Nationalparker i Sverige
Västernorrlands läns geografi
Pickelhering

Pickelhering (tysk egl. saltet sild; holl. Pekelharing, en. Pickleherring),
kaldes narren undertiden i ældre tyske komedier,
det samme som Hanswurst. I det hele fik
komediernes obligate spasmager og klovn i ældre dage
gerne navn efter en yndet ret mad. Pickelhering er en tjenerfigur i modsætning til de højtplacerede personer i teaterformen Haupt- und Staatsaktionen, som tyske vandregrupper benyttede – se Salomon Poulsen von Qvoten, note.

Pickelhering er vistnok indkommet fra England til Tyskland over
Holland i 1600-tallet, med de såkaldte »engelske Komedianter«.

Kilder 
 Opslag af dr. phil. E. Gigas i Salmonsen (Salmonsens Konversationsleksikon, 2. udgave, bd. 19, s. 133)

Underholdning
Teater
Aalborg Musikfestival

Aalborg Musikfestival er en årlig musikfestival for klubbands, som går over to dage. Festivalen arrangeres af Ungdomsringen. Festivalen foregår over en weekend og indeholder en masse musik spillet af forskellige ungdomsbands fra alle Danmarks byer. Det hele foregår i Aalborg kongres og kultur center. Man kan enten betale ved entré ellers er der også mange ungdomsskoler der tilbyder at tage på en tur derover hvor man får et armbånd fra sin klub. I året 2009 var blev der spillet på 10 scener, og 249 bands optrådte.

Eksterne henvisninger
Informationsfolder om Musikfestivalen 

Musikfestival
Musikfestivaler i Danmark
Rock Racing

Rock Racing (UCI kode: RRC) er et UCI Continental cykelhold grundlagt i 2007 af Michael Ball. Holdet arbejder sammen med Ball's Rock & Republic tøjmærke, deraf navnet Rock Racing. Cyklerne får de af mærket De Rosa.

Holdets rytterliste består primært af ryttere, der tidligere har været i forbindelse med doping, men nu har oversået eventuelle karantæner fra cykelsporten. Holdets biler er af typen Escalade sports utility fra Cadillac. Ball mener at denne kombination skaber et "bad boy"-image, der vil sælge merchandise.

Opnåede sejre

2008 
 Vinder, Commerce Bank Reading Classic (Oscar Sevilla)
 Vinder, Tour of Qinghai Lake (Tyler Hamilton)

Referencer 

Ophørte cykelhold fra USA
Etableret i 2007
Julian Barnes

Julian Patrick Barnes (født 19. januar 1946) er en britisk forfatter, nomineret tre gange for Bookerprisen, vandt prisen i 2011 med bogen Når noget slutter.

Han har skrevet flere kriminalromaner under pseudonymet "Dan Kavanagh".

Udvalgt bibliografi 
 Flaubert's Parrot (1984)
 A History of the World in 10½ Chapters (1989)
 Talking It Over (1991, den franske oversættelse vandt Prix Femina)
 England, England (1998)
 Arthur & George (2005)
Som "Dan Kavanagh":
 Duffy (1980)
 Fiddle City (1981)
 Putting the Boot In (1985)
 Going to the Dogs (1987)

Oversat til dansk

Eksterne henvisninger 
 Officiel hjemmeside af Julian Barnes (på engelsk)
 Officiel hjemmeside af "Dan Kavanagh" (på engelsk)
 Officiel hjemmeside for danske udgivelser (på dansk)

Romanforfattere fra Storbritannien
Krimiforfattere fra Storbritannien
Skoll (musiker)

Hugh Steven James Mingay (født 12. december 1974), også kendt under dæknavnet Skoll, er en norsk black metal-bassist som er kendt fra de fra bands Arcturus, Ulver og Ved Buens Ende.

Diskografi

Med Arcturus 
 1996: Aspera Hiems Symfonia
 1997: La Masquerade Infernale
 2002: The Sham Mirrors
 2002: Aspera Hiems Symfonia/Constellation/My Angel (opsamlingsalbum)
 2005: Sideshow Symphonies

Med Ulver 
 1994: Bergtatt - Et Eeventyr i 5 Capitler
 1996: Nattens Madrigal - Aatte Hymne til Ulven i Manden
 1997: The Trilogie - Three Journeyes through the Norwegian Netherworlde (bokssæt)
 1998: Themes From William Blake's The Marriage of Heaven and Hell

Med Ved Buens Ende 
 1995: Written in Waters
 1997: Those Who Caress the Pale (ep)
 2002: ...Coiled in Obscurity (bootleg)

Med Fimbulwinter 
 1994: Servants of Sorcery

Eksterne henvisninger 
 

Bassister fra Norge
Ulver
Arcturus
Black metal-musikere
Malmö Arena

Malmö Arena eller Hyllie Arena er en multifunktions-arena i bydelen Hyllie i Malmø, Sverige. Det første spadestik til arenaen blev taget i januar 2007 og arenaen blev indviet d. 6. november 2008. Arenaen vil fungere som hjemmebane for ishockeyholdet Malmö Redhawks. Arenaen har i alt 12500 siddepladser, dog vil der under ishockeykampe være plads til 13.700 tilskuere idet en ståplads-sektion bag det ene mål anvendes af hjemmeholdets fans. Til koncerter o.l. vil der være plads til ca 15.500 tilskuere.

Arenaen har bl.a. været brugt ved finalekampene ved VM i herrehåndbold 2011, ligesom den vil være vært for Junior-VM i ishockey 2013-14.

Eurovision Song Contest 2013 blev afholdt i Malmö Arena mellem 14. til 18. maj 2013.

Eurovision 2024 vil blive afholdt i Malmø Arena  den 7., 9. og 11. maj 2024 efter Loreens sejr med Tattoo i Liverpool i 2023.

Malmö Arena ligger umiddelbart ved Hyllie Station således at der blot er 12 minutters rejsetid med tog til Københavns Lufthavn.
Ved siden af ligger indkøbscenteret Emporia.

Galleri fra byggefasen

Eksterne links 
 Officiel hjemmeside
 Mere information om arenaen

Henvisninger 

Arena
Hyllie
Etableret i 2008
Multiarenaer i Sverige
Flensborg Yacht Club

Flensborg Yacht Club (FYC) er en sejlklub i Flensborg, der ligger på den tyske side af Flensborg Fjord. Den er den eneste danske sejlklub syd for grænsen. 

Sejlklubben har til huse i Farensodde (på tysk Fahrensodde), hvor klubben deler havnen med den tyske naboklub Seglervereinigung Flensburg (SVF). Klubben er både medlem af Dansk Sejlunion og den tilsvarende tyske sejlunion. Sammen med naboklubben arrangerer Flensborg Yacht Club hvert år flere kapsejladser, blandt andet Forårsuge Flensborg og Lyø Rundt. 

Flensborg Yacht Klub blev etableret i juni 1946. Klubben har pt cirka 280 medlemmer. Klubbens rødder går tilbage til 1936, da Dansk Juniorsejlklub blev stiftet i Flensborg. Den er certificeret af Dansk Sejlunion som ungdomsvenlig sejlklub.

Sprog og Kultur
Selvom klubben er dansk, er der mange hhv. tyske og sydslesvigske og nogen få britiske medlemmer. Derfor bliver der snakket dansk, tysk, og engelsk i en blanding, så alle nogenlunde kan forstå hinanden. Desuden er der mange medlemmer, der er to eller tresproget, hvilket gør samtalerne nemmere.
Der er fester til Sankt Hans og der bliver afholdt en del regataer som for eksempel Frühjahrswoche (Forårsuge), et internationalt sejlevent til foråret.

Eksterne links 
Klubbens hjemmeside 
Forårsuge Flensborg

Sejlklubber i Tyskland
Yacht Club
Brea Grant

Brea Colleen Grant (født 16. oktober 1981 i Marshall, Texas) er en amerikansk skuespiller, der er bedst kendt for sin rolle som Daphne Millbrook i NBC's science fiction tv-serie Heroes. Hun har også optrådt i en episode af Cold Case, tre episoder af Friday Night Lights, som "Junkie Girl" (ikke krediteret) i Max Payne, og som "Rasha" i SciFi's Battle Planet. Hun har en bachelor og mastergrad i amerikanske studier fra University of Texas i Austin.

Filmografi

Eksterne henvisninger 

 
Officiel website
Brea Grant på Twitter

Skuespillere fra Texas
Acasta-gnejskomplekset

Acasta-gnejskomplekset er en bjergartsvolumen, der er blottet på jordskorpen. Klippen ligger i Canada og er den næstældste klippe, som rager op over jordskorpen.

Ekstern henvisning
 Yuichiro Ueno research hjemmeside, se afsnit 3. 

Landskabsformer
Canadas geografi
Sånfjället Nationalpark

Sånfjället,  eller Sonfjället (på härjedalsk: Sôna)  er en nationalpark i Härjedalen i Jämtlands län, Sverige. Hovedparten er et et bjergmassiv med fem toppe, hvoraf den højeste er 1.278 moh. 
 Nationalparken ligger syd for floden Ljusnan  i nærheden af landsbyen  Hede, og er Sveriges sydligste og bjørnetætteste område med mindst ti til femten bjørne. Derudover er der også  elsdyr og los i området.

Eksterne henvisninger 
Naturvårdsverket – Sånfjället
Sonfjället – Härjedalens kommun 

Nationalparker i Sverige
Härjedalen
Dawn of the Black Hearts

Dawn of the Black Hearts er et bootleg livealbum af det norske black metal-band Mayhem. Det er berygtet for sit omslag som viser den tidligere Mayhem-vokalist Dead efter sit selvmord i april 1991. Fotografiet blev angiveligt taget af Mayhems guitarist Euronymous efter han fandt Deads krop. På trods af at det kun er en "semiofficiel" udgivelse, bliver denne berygtede bootleg ofte betegnet som et af bandets hovedalbum.

Albummet blev oprindeligt udgivet i 1995 af Warmaster Records ejet af colombianske Mauricio "Bull Metal" Montoya, som angiveligt var penneven med Euronymous. Den oprindelige udgave indeholder otte sange fra en koncert i Sarpsborg 28. februar 1990. Omslaget har gyldne bogstaver.

Albummet er blevet genudgivet mange gange af forskellige uafhængige pladeselskaber. Mange af disse genudgivelser indeholder fire ekstra sange, indspillet ved en koncert i Ski i 1986, med Messiah på vokal. Nogle af disse genudgivelser påstår fejlagtigt af de ekstra sange kommer fra en koncert i Lillehammer med Maniac på vokal.

Spor 
"Deathcrush" – 3:36
"Necrolust" – 4:19
"Funeral Fog" – 6:38
"Freezing Moon" – 6:06
"Carnage" – 4:18
"Buried by Time and Dust" – 5:46
"Chainsaw Gutsfuck" – 3:59
"Pure Fucking Armaggedon" – 3:15

Ekstrasange på genudgivelser 
Indspillet i 1986 med Messiah som vokalist og Manheim som trommeslager:
"Dance Macabre" (Celtic Frost-cover) – 1:10
"Black Metal" (Venom-cover) – 3:00
"Procreation of the Wicked" (Celtic Frost-cover) – 2:40
"Welcome to Hell" (Venom-cover) – 3:46

Fodnoter

Kilder 
 <cite id=refKahnHarris2007>

Eksterne henvisninger 
Dawn of the Black Hearts på discogs.com 
 
Dawn of the Black Hearts  på den officielle Mayhem-hjemmeside

Mayhem-album
Album fra 1990
Livealbum fra 1990
Bootlegudgivelser
Gareth Gates

Gareth Paul Gates (født 12. juli 1984 i Bradford, England) er en britisk sanger, der blev kendt efter sin deltagelse i tv-programmet Pop Idol, hvor han blev nr. 2.

Gates' første single var en coverversion af Righteous Brothers' Unchained Melody, som blev udgivet i 2002. Senere samme år kom hans vel nok mest kendte single, "Anyone of Us (Stupid Mistake)", på gaden. I alt har Gates solgt 3,5 mio. plader på verdensplan.

Tidligere har Gates været kæreste med Katie Price, men i 2008 blev han gift med danseren Suzanne Mole.

Diskografi

Albums 
 What My Heart Wants to Say (2002)
 Go Your Own Way (2003)
 Pictures of the Other Side (2007)

Singler 
 "Unchained Melody" (2002)
 "Anyone of Us (Stupid Mistake)" (2002)

Eksterne henvisninger 
 http://www.garethgates.com/  Gareth Gates' hjemmeside
 Gareth Gates på MySpace

Referencer 

Sangere fra Storbritannien
Personer fra Bradford
Bissell Pro Cycling Team

Bissell Pro Cycling Team (UCI kode: BCP) er et professionelt cykelhold, som blev grundlagt i 2008 i USA. Holdets største resultat er etapesejr på 5. etape af Tour of Georgia 2008 med sprinteren Richard England. Holdets navnesponsor er BISSELL Homecare, Inc..

Hold

Eksterne henvisninger 

 Officiel hjemmeside 

Ophørte cykelhold fra USA
Etableret i 2008
Plastprisen

Plastprisen er en dansk hæderspris, der uddeles af brancheforeningen Plastindustrien i Danmark. 

Plastprisen blev indstiftet ved brancheforeningens 40 års jubilæum i 1987, og den uddeles hvert år til en person, institution eller virksomhed, der har ydet en bemærkelsesværdig indsats for plast og plastbranchen.

Overrækkelsen af prisen foregår hvert år på plastdagen. Med prisen følger en skulptur i akryl af kunstneren Markan Christensen samt en check på 25.000 kroner. 

Den første pris blev uddelt til Godtfred Kirk Christiansen, LEGO.

I år 2013 blev Plastprisen uddelt til Ole Jungshoved, der er adm. direktør i Nortec-Cannon A/S.

Kilder/referencer

Eksterne henvisninger 
 www.plast.dk – officiel website for brancheforeningen Plastikindustrien

Prisen
Erhvervspriser
Bredevad

Bredevad (tysk: Bredewatt) er en landsby i Sønderjylland, beliggende 10 kilometer nordvest for Tinglev. 

Byen er mest kendt for sin rolle under det tyske angreb på Danmark den 9. april 1940, hvor en dansk deling med en maskinkanon og et rekylgevær ødelagde 4 panservogne i en fremrykkende tysk kolonne.

To danskere og et ukendt antal tyske soldater mistede livet.

Eksterne henvisninger 
 Beretning fra kampene ved Bredevad d. 9. april 1940

Lokaliteter i Aabenraa Kommune
Lokaliteter i Danmark i 2. verdenskrig
Lokaliteter i Sønderjylland (under den danske stat)
Logopædi

Logopædi (af græsk: logos og paideia) eller talepædagogik er læren om diagnosticering og behandling af sprog- og taleproblemer som f.eks. stammen. Logopædien er som videnskab tværfaglig, idet den udover selve logopædien bygger på både lingvistik, fonetik, psykologi og neurologi. En person, der er uddannet i logopædi kaldes en logopæd, men betegnes ofte blot talepædagog.

Oprindeligt var logopædiuddannelsen en overbygning, som folkeskolelærere kunne læse ved Danmarks Lærerhøjskole, men siden 1982 har den været en del af audiologopædiuddannelsen ved Københavns Universitet. Siden 2002 har Syddansk Universitet desuden udbudt en bacheloruddannelse i logopædi.

Videregående uddannelser i Danmark
Handikap
Tale
Martin Freeman

Martin Freeman (født 8. september 1971 i Aldershot) er en engelsk skuespiller. Han er især kendt for sin rolle som hobitten Bilbo Sækker i Peter Jacksons Hobbitten-trilogi.

Han er også kendt for sine roller i tv-serierne The Office (2001-03) og Sherlock (2010-) og i filmen The Hitchhiker's Guide to the Galaxy (2005). Nogle af hans første filmroller var i Ali G Indahouse (2002) og Love Actually (2003).

Filmografi

Eksterne henvisninger 

 

Skuespillere fra England
A1 (band)

A1 (ofte skrevet a1) er et britisk/norsk boyband, der var aktive fra 1998-2002 og igen fra 2009. Bandet blev dannet af manager Tim Byrne og bestod oprindeligt af briterne Mark Read, Paul Marazzi, Ben Adams og nordmanden Christian Ingebrigtsen, men Marazzi udtrådte i 2002 og bandet gik i opløsning, men efter at have haft en MySpace-profil siden november 2008 annoncerede de fire tilbageværende medlemmer, at de gendannede gruppen ved en koncert på natklubben G-A-Y i London i marts 2009. 

Gruppens debutalbum, Here We Come, udkom i 1999, og selv om de fire singler fra albummet blev pænt placeret på de britiske hitlister. A1 blev fra begyndelsen markedsført på, at mange af sangene var skrevet af dem selv samt at tre af dem spillede instrumenter. Trods succesen med debutalbummet blev det først opfølgeren, The A List, der blev bandets store internationale gennembrud. Her bragte singler som Take on Me (en coverversion af a-ha-sangen) og Same Old Brand New You bandet på førstepladsen både i Storbritannien og Norge. A1 fik i 2001 en Brit Award for British Breakthrough Act. Det tredje og indtil videre sidste album, Make it Good, kom på gaden i 2002. Det var mere rocket end de forrige. Singlen Caught In The Middle blev nr. 2 og 3 på hitlisterne i Storbritannien og Norge.

Diskografi 
 Here We Come (1999)
 The A List (2000)
 Make It Good (2002)
 Waiting for Daylight (2010)
 Rediscovered (2012)

Eksterne henvisninger 
 Official website* A1  på MySpace

Musikgrupper fra Storbritannien
Boybands
Musikgrupper fra 1998
Sommer-OL 2028

Sommer-OL i 2028 bliver de 34. olympiske lege. Den vil finde sted i juli og august 2028. Efter ændringer i proceduren var kun Los Angeles kandidat til at blive vært, og 13. september 2017 blev byen officielt tildelt legene.

Til OL i 2028 vil der være 4 nye sportsgrene på programmet. Den Internationale Olympiske Komité har udvalgt cricket, squash, flagfootball, lacrosse og baseball..

Referencer 

2028
Sport i 2028
Aktivloven

Aktivloven, formelt Lov om aktiv socialpolitik er en dansk lov, der fungerer som hovedlov indenfor den del af socialpolitikken, der omhandler hjælp til forsørgelse. Loven beskæftiger sig således med kontanthjælp, aktivering, revalidering, fleksjob, skånejob m.v. 

Formålet med loven er dels at forebygge, at personer på kanten af arbejdsmarkedet får brug for det offentliges hjælp til forsørgelse samt at sikre, at de, der ikke har andre forsørgelsesmuligheder har et økonomisk sikkerhedsnet. Loven har således selvforsøgelse som sit hovedmål. Aktivloven indeholder den såkaldte 300-timers-regel, der gælder for ægtepar på kontanthjælp.

Aktivloven trådte i kraft i 1998 og erstattede bl.a. Bistandsloven og Lov om kommunal aktivering. Dele af den tidligere lovgivning i højere grad var baseret på passiv forsørgelse.

Eksterne henvisninger
 Lov om aktiv socialpolitik på Retsinformation

Danmarks love
Socialpolitik